Drie dood toe motor rol | Maroela Media
Drie mense is dood toe die motor waarin hulle was 'n boom getref en verskeie kere gerol het. Foto: ER24
Drie mense is Sondag dood nadat die motor waarin hulle was 'n boom getref en verskeie kere gerol het.
Die ongeluk het op die R529 noord van Letsitele in Limpopo plaasgevind, het Ross Campbell, woordvoerder van ER24, gesê.
Volgens Campbell het paramedici van ER24 kort ná 17:00 op die toneel aangekom. Twee mans en 'n vrou is dood en nog 'n vrou en drie seuntjies, tussen vier en agt jaar oud, is kritiek beseer.
Die vrou en een van die seuns het noodbehandeling op die toneel ontvang voordat hulle saam met die ander beseerdes na die Letaba- provinsiale hospitaal in Tzaneen vervoer is vir dringende mediese behandeling. Die presiese oorsaak van die ongeluk word ondersoek.
In nog 'n ongeluk Sondag in Letsitele op die R529 is drie mense beseer nadat 'n bakkie omgeslaan en gerol het.
Volgens Campbell is 'n man in sy 30's kritiek beseer terwyl nog twee mans matige tot ernstige beserings opgedoen het. Hulle is ook na die Letaba- provinsiale hospitaal geneem vir verdere behandeling.
Die oorsaak van die ongeluk word ook ondersoek.
Staking by inkomstediens dalk gou verby
4 volwassenes en 3 kinders in 'n klein motortjie…..roekeloos verby.
Vergun my die volgende kommentaar en indien nie hier van toepassing (rooi motor) is daar tog 'n les in. Wanneer jy noodgedwonge (byv. om 'n tromop botsing of reuse slaggat te vermy) met linkerwiele van die pad moet afgaan moet jy kophou om nie die voertuig terug te pluk pad toe. Veral wanneer jy agterkom jy is 'per toeval' af van die pad MOENIE skrik en terugpluk pad toe. Indien moontlik bly ry met linkerwiele af van die pad totdat jy óf kan stilhou óf 'n plek kan soek waar jy kan terug pad toe. Laasgenoemde kan dalk hier van… Lees meer »
Hierdie slagting op die paaie sal aanhou totdat daar behoorlike beheer oor uitreik van bestuurders lisensies is en behoorlike Verkeers Polisie is wat onpadwaardige voertuie en roekelose bestuurders verwyder van die paaie af.
So terwyl die ANC aan bewind is sal dit nooit gebeur nie. Hartseer maar waar.
Padreëls is wêreldwyd ontwerp om gebruik van paaie veilig te maak vie alle gebruikers.
Blatante onkunde en verontagsaming van die reëls en standaarde gestel vir toepaslike bande, SAL noodwendig berigte soos hierdie tot gevolg hê.
Ek ry al meer as vyftig jaar motorvoertuie en het lisensies vir alle kategorië. In die tyd was ek sowat 30 – 40 jaar gelede betrokke by twee ernstige botsings, een veroorsaak deur n ander persoon wat padreëls oortree het en n ander deur n latente onpadwaardige voertuig.